钦定古今图书集成/理学汇编/文学典/第150卷 > 《徐师曾文体明辩》 > 《跋胡邦衡奏槁》前人
## 钦定古今图书集成/理学汇编/文学典/第150卷 > 《徐师曾文体明辩》 > 《跋胡邦衡奏槁》前人

岁在戊申，高宗策士淮海胡忠简公，年二十有七，因
御题问治道本天，天道本民，公首答云：“汤武听民而
兴，桀纣听天而亡。今陛下起干戈锋镝间，外乱内讧，
而策臣数十条，皆质之天，不听于民。”又谓宰相非晏
殊，枢参非杜衍，韩琦、范仲淹，既批逆鳞，复侵当轴。圣
主独察其忠，擢置巍科。是时直声已著缙绅间。后十
年，当绍兴戊午，以密院编修官上书乞斩宰执，时年
三十七，直声遂震于夷夏，尚有可诿，曰“年壮气刚也。”
已而窜逐岭海，去死一发。隆兴初，然后还朝，摄贰夏
官，年已六十馀，议论《盍少》卑之。今览奏札残槁，忠愤
峻厉，视《戊申》反有加焉。其孙知邕州槻，将刻石传远，
见属一言。夫人之生也，有血气，有浩然之气。少而刚，
老而衰，血气也。“众人以之秉彝好德，养之以直塞乎
天地”，少老如一浩然之气也。《忠简》以之。